السلفيين بيطالبو بتغطية التماثيل المصريه الفرعونيه بالشمع اكمنهم بيعتبروها أصنام مش اثار و تاريخ. فى ديسمبر 2011 أكد عبد المنعم الشحات المتحدث الرسمى باسم السلفيين على مطلب السلفيين و قال لجورنال الرأى العام إن التماثيل دى زى الاصنام اللى كانت فى مكه و لازم تتغطى بالشمع . بطبيعة الحال التهديد ده غريب حيث ان الاثارات و التماثيل المصريه مرت عليها عصور اسلاميه كتيره ( أمويه و عباسيه و طولونيه و اخشيديه و فاطميه و ايوبيه و مملوكيه و عثمانيه و غيرها ) من غير ماحد من المعممين و رجال الدين او غيرهم تخطر على باله الفكره دى.